Diari Oficial de la Generalitat Valenciana


Sumari del DOGV 4914, del 30-12-2004 (2004/13455)

RESOLUCIÓ de 10 de desembre de 2004, del conseller d'Infraestructures i Transport, per la qual es convoca l'alçament d'actes prèvies a l'ocupació de finques afectades pel projecte denominat Ramal Llíria-Villar del Arzobispo i les seues instal·lacions auxiliars, als termes municipals de Llíria, Domeño, Casinos i Villar del Arzobispo, a la província de València. Expedient CBREDE 2003/26/46 JUEXPR 2004/2/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4914

Data del DOGV
:   30-12-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/13621


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 10 de desembre de 2004, del conseller d'Infraestructures i Transport, per la qual es convoca l'alçament d'actes prèvies a l'ocupació de finques afectades pel projecte denominat Ramal Llíria-Villar del Arzobispo i les seues instal·lacions auxiliars, als termes municipals de Llíria, Domeño, Casinos i Villar del Arzobispo, a la província de València. Expedient CBREDE 2003/26/46 JUEXPR 2004/2/46. [2004/M13074]
  
Per Resolució de 20 de setembre de 2004, de la Unitat Territorial d'Energia de València de la Conselleria d'Infraestructures i Transport, de la Generalitat Valenciana, ha sigut autoritzat el projecte d'instal·lacions denominat Ramal Llíria-Villar del Arzobispo i les seues instal·lacions auxiliars, als termes municipals de Llíria, Domeño, Casinos i Villar del Arzobispo (València), i reconeguda, en concret, la seua utilitat pública, prèviament la corresponent informació pública. Aquesta declaració d'utilitat pública, d'acord amb el que preveu l'article 105 de la Llei 34/1998, de 7 d'octubre, del Sector d'Hidrocarburs, porta implícita la necessitat d'ocupació dels béns i dels drets afectats i implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, el conseller d'Infraestructures i Transport, en compliment del que dispose el precitat article 52 de la Llei d'Expropiació Forçosa, ha resolt convocar els titulars dels béns i dels drets afectats perquè compareguen en l'ajuntament on radiquen les finques afectades, segons el calendari establit en l'annex d'esta resolució, com a punt de reunió per a, de conformitat amb el procediment que establix el precitat article, portar a terme l'alçament d'actes prèvies a l'ocupació i, si és procedent, el de les d'ocupació definitiva.
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la titularitat i l'últim rebut de la contribució, i podrà anar acompanyat dels perits i un notari, si ho estimen oportú, amb les despeses a càrrec seu.
  
Els alçaments d'actes tindran lloc els dies 7 i 8 de febrer de 2005 a l'Ajuntament de Llíria, els dies 9, 10, 11 i 14 de febrer de 2005 a l'Ajuntament de Casinos, els dies 14 i 15 de febrer de 2005 a l'Ajuntament de Villar del Arzobispo i el dia 15 de febrer de 2005 a l'Ajuntament de Domeño.
  
L'orde de l'alçament d'actes es comunicarà a cada interessat a través de l'oportuna cèdula de citació, i la relació de titulars convocats figurarà en els taulers d'edictes dels ajuntaments afectats, i es significa que esta publicació es realitza, igualment, als efectes que determina l'article 59.5 de la Llei 30/1992 de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o amb domicili ignorat o aquells en què, s'ha intentat la notificació, i no s'haja pogut practicar.
  
En l'expedient expropiatori Gas Natural SDG, SA assumirà la condició de beneficiària.